**Kravdokument lønnsoppgjør 2020**

Overenskomstens for funksjonærer i

VY-konsernet

Mellom

VY konsernet (Spekter)

&

Fellesforbundet

Fagforbundet

Handel og Kontor

Yrkestrafikkforbundet

Norsk Jernbaneforbund

Forbundet for ledelse og teknikk

**Lønn**

I overenskomstområdet har en fått lite ut ved lokale forhandlinger i perioden og derfor fremmes det særskilte økonomiske krav, som sikrer reell økt kjøpekraft til alle.

* Minimum samme tillegg som for rutebussjåfører i Bussbransjeavtalen.
* Minstelønnssatsene økes.
* Tillegget gis til alle og skal gis i tillegg til den enhver tid avtalte lokale lønn.
* Fagbrevtillegg

Fagbrevtillegget kreves økt prosentvis i samsvar med lønnsutviklingen. Likhetsprinsipp på fagbrev i hele overenskomsten.

* Økning av matpengesatsen jfr. den til hver tid gjeldende protokoll mellom LO/YS og NHO.

**Seriøsitet og innleie:**

Det fremmes krav om at innleiebedriften plikter å avklare med de tillitsvalgte bakgrunn og varighet av innleien ved inngåelse av avtaler om innleie. I protokollen skal det fremgå hva som er bemanningsbehovet, begrunnelsen for ikke å ansette, omfanget og varigheten for innleien/utsettingen samt de innleides lønns- og arbeidsforhold.

**Likestilling:**

Det fremmes krav om å avtalefeste at det aktive likestillingsarbeidet etter Likestillingsloven §26 forankres i partssamarbeidet på bedrift.

**Forskuttering av sykepenger:**

Bedriften forskutterer sykepenger i inntil ett år.

**Korte velferdspermisjoner:**

Det fremmes krav om at retten til permisjon med lønn, når foreldre blir innkalt til konferansetime i grunnskole, også skal gjelde for konferansetime i barnehage.

**Uavhengig stilling**

Fremsettes krav om følgende ny bestemmelse:

§ 4.7 Særlig uavhengig stilling

Partene skal jevnlig drøfte bruken og definisjonen av særlig uavhengige stillinger i virksomheten. Drøftelser skal gjennomføres før en stilling defineres som særlig uavhengig og/eller ledende, og de tillitsvalgte skal til enhver tid ha tilgang til en oversikt over hvilke stillinger som er definert som særlig uavhengig og/eller ledende.

**Tilgjengelighet utover arbeidstiden**

Fremsettes krav om følgende ny bestemmelse:

§ 5.7 tilgjengelighetsteknologi

Partene er enige om at tilgjengelighetsteknologi kan påvirke forholdet mellom arbeidstid og fritid. Det er viktig at den ansatte kan påvirke bruken av teknologi slik at individuelle behov for fritiden ivaretas.

Partene skal derfor drøfte rammene for anvendelse av teknologi. Drøftelsene må minst inneholde:

* Arbeidsgivers forventinger
* Godtgjørelse for pålagt arbeid utenfor ordinær arbeidstid

**Avtaleperiode:**

Overenskomstenes ikrafttreden og varighet

Overenskomstene gjelder fra 1. april 2020 til og med 31. mars 2022, og videre for 1 –

ett – år av gangen dersom ikke en av hovedorganisasjonene sier dem opp med 3 – tre – måneders varsel. Gyldig oppsigelse må omfatte samtlige overenskomster i

overenskomstområdet.

I de tilfeller hvor det gjennomføres forhandlinger om revisjon av overenskomster som

er etablert i medhold av hovedavtalens § 4 annet eller tredje ledd, kan det også

forhandles om overenskomstens ikrafttreden og varighet. De sentrale parter vil på

grunnlag av resultatet av disse forhandlingene fastsette ikrafttreden og varighet i de

avsluttende forhandlingene

**Reguleringsbestemmelse for annet avtaleår:**

Før utløpet av første avtaleår skal det opptas forhandlinger mellom Spekter og LO Stat om eventuelle lønnsreguleringer for 2. avtaleår. Forhandlingene skal føres på grunnlag av den økonomiske situasjon på forhandlingstidspunktet og utsiktene for 2. avtaleår samt pris- og lønnsutviklingen i 1. avtaleår.

Forhandlingene føres på grunnlag av reglene i hovedavtalen § 7.

Hvis de sentrale avtaleparter ikke blir enige ved forhandlingene, kan LO Stat innen 14 dager etter at forhandlingene er avsluttet si opp overenskomstene med 14 dagers

varsel.

LO Stats vedtaksføre organer og styret i Spekter skal ha fullmakt til å godkjenne et

forhandlingsresultat eller et meglingsforslag.

**Annet:**

Vi tar forbehold om å fremme nye og eller trekke krav i prosessen.

Oslo 02.09.2020

Fellesforbundet Fagforbundet

Handel og Kontor Yrkestrafikkforbundet

Norsk Jernbaneforbund Forbundet for ledelse og teknikk